CELEX: 62018TB0429
Language: lt
Date: 2019-02-13 00:00:00
Title: Byla T-429/18 R: 2019 m. vasario 13 d. Bendrojo Teismo pirmininko nutartis byloje BRF ir SHB Comercio e Industria de Alimentos/Komisija (Laikinųjų apsaugos priemonių taikymas — Visuomenės sveikata — Įgyvendinimo reglamentas (ES) 2018/700 — Trečiųjų šalių įmonių, iš kurių leidžiama importuoti nurodytus gyvūninės kilmės produktus, sąrašo dalinis pakeitimas dėl tam tikrų Brazilijos įmonių — Skubos nebuvimas — Interesų palyginimas)

8.4.2019   
            
            
               LT
            
            
               Europos Sąjungos oficialusis leidinys
            
            
               C 131/51
            
         
      2019 m. vasario 13 d. Bendrojo Teismo pirmininko nutartis byloje BRF ir SHB Comercio e Industria de Alimentos/Komisija
      (Byla T-429/18 R)
      (Laikinųjų apsaugos priemonių taikymas - Visuomenės sveikata - Įgyvendinimo reglamentas (ES) 2018/700 - Trečiųjų šalių įmonių, iš kurių leidžiama importuoti nurodytus gyvūninės kilmės produktus, sąrašo dalinis pakeitimas dėl tam tikrų Brazilijos įmonių - Skubos nebuvimas - Interesų palyginimas)
      (2019/C 131/60)
      Proceso kalba: anglų
      
         Šalys
      
      
         Ieškovės: BRF SA (Itažai, Brazilija), SHB Comercio e Industria de Alimentos SA (Itažai), atstovaujamos advokatų D. Arts ir G. van Thuyne
      
         Atsakovė: Europos Komisija, atstovaujama X. Lewis, B. Eggers ir B. Hofstötter
      
         Dalykas
      
      Prašymas grindžiamas SESV 278 ir 279 straipsniais ir juo siekiama pirmiausia sustabdyti 2018 m. gegužės 8 d. Komisijos įgyvendinimo reglamento (ES) 2018/700, kuriuo dėl tam tikrų Brazilijos įmonių iš dalies keičiamas trečiųjų šalių įmonių, iš kurių leidžiama importuoti nurodytus gyvūninės kilmės produktus, sąrašas (OL L 118, 2018, p. 1), vykdymą, kol bus priimtas galutinis sprendimas dėl pagal SESV 263 straipsnį ieškovių pareikšto ieškinio, arba iki Bendrojo Teismo pirmininko nustatytos datos, o nepatenkinus pirmojo reikalavimo — sustabdyti to reglamento taikymą, kiek tai susiję su ieškovių įmonėmis, esančiomis įmonių, kurioms leidžiama importuoti paukštieną ir kiškieną iš Brazilijos (II skirsnis), sąraše, įmonių, kurioms leidžiama importuoti maltą mėsą, mėsos ruošinius ir mechaniniu būdu atskirtą mėsą iš Brazilijos (V skirsnis) ir kurios nuo 2017 m. kovo 1 d. iki 2018 m. balandžio 19 d. negavo daugiau nei dviejų pranešimų per Skubių pranešimų apie nesaugų maistą ir pašarus sistemą, sąraše ir įmonių, kurioms leidžiama importuoti mėsos produktus iš Brazilijos (VI skirsnis), sąraše, arba nustatyti bet kokią kitą ar papildomą Bendrojo Teismo pirmininko pripažintą būtina ar tinkama priemonę.
      
         Rezoliucinė dalis
      
      
                  1.
               
               
                  Atmesti prašymą taikyti laikinąsias apsaugos priemones.
               
            
                  2.
               
               
                  Atidėti bylinėjimosi išlaidų klausimo nagrinėjimą.